વર્લ્ડ કપ ક્વોલિફાયર ચેમ્પિયનશીપમાં ભારત ગ્રુપ એ માં છે જેમાં તેની સાથે શ્રીલંકા, આયરલેંડ, ઝિમ્બાબ્વે અને થાઇલેંડ છે. ગ્રુપ બીમાં સાઉથ આફ્રિકા સાથે પાકિસ્તાન, બાંગ્લાદેશ, સ્કોટલેંડ અને પાપુઆ ન્યૂ ગીની છે. 7 ફેબ્રુઆરીએ ભારતીય ક્રિકેટ ટીમ, દક્ષિણ આફ્રિકાની ટીમની સાથે વોર્મઅપ મેચ રમશે. ઇંગ્લેંડમાં 26 જૂન, 2017 ના રોજ આઇસીસી મહિલા વર્લ્ડ કપ શરુ થશે. તેની ફાઇનલ લોર્ડ્સના મેદાન પર 23 જુલાઇએ રમાશે.